Lav et referat af nedenstående tekst:

Tekst:
Det blev ikke til sejr, da den danske badmintonduo Kamilla Rytter Juhl og Christinna Pedersen søndag spillede finale ved Super Series-turneringen French Open i Paris. Danskerne misbrugte fire sætbolde i andet sæt og tabte 12-21, 21-23 til kineserne Ma Jin og Tang Jinhua. Kamilla Rytter Juhl og Christinna Pedersen var topseedede i Paris, og under andre omstændigheder ville det også vække anledning til dyb bekymring, når verdensranglistens nummer 6 taber til samme listes nummer 79. De useedede kinesere er imidlertid en nysammensat konstellation og har derfor ikke tjent ret mange ranglistepoint endnu, men så sent som ved OL i London vandt Ma Jin sølv i mixeddouble. Mere end selve nederlaget mod den stærke duo kan Kamilla Rytter Juhl og Christinna Pedersen ærgre sig over de fire brændte sætbolde. Ma Jin og Tang Jinhua bragte sig i et snuptag foran 8-0 i første sæt, som var hurtigt overstået. I andet sæt kom danskerne med og førte 20-17, før det gik galt. Kamilla Rytter Juhl og Christinna Pedersen vandt tidligere i år Malaysia Open. Ved OL blev det til et ærgerligt nederlag i kvartfinalen i den skandaleramte damedoubleturnering, hvor fire par blev smidt ud.

Referat:
Kamilla Rytter Juhl og Camilla Pedersen tabte finalen ved French Open i Paris.